open-index/open-wikipedia-markdown huggingface dataset:
Godoh nangka

**Godoh nangka** inggih punika silih tunggil sanganan sané wénten ring Bali. Cihna saking jaja puniki wantah woh nangka. Bahan sané kaanggén ngaryanin jaja godoh nangka minakadi nangka, tepung baas, uyah, gula pasir, vanili, miwah yéh. Tata cara antuk ngaryanin jaja godoh nangka sané kapertama inggih punika daging saking woh nangka sané sampun kapalasan saking kulitnyané. Sasampun nangka punika nénten madué kulit, nangka punika kacampuhang sareng tepung baas sané sampun masikian sareng toya miwah gula pasir. Salanturnyané adonan punika kagoreng ngantos kulitnyané sané marupa campuhan tepung mawarna soklat. Godoh nangka ketahnyané kaadol ring pasar kaajeng dados sanganan.

## Pustaka
Sibetan, Bebandem, Karangasem

**Désa Sibetan** inggih punika silih tunggil désa sané magénah ring wewidangan Kecamatan Bebandem, Kabupatén Karangasem. Désa Sibetan ring warsa 2003, sampun ketetapan olih Pemerintah kabupatén Karangasem dados wewidangan Agrowisata Salak. Kondisi iklim taler ayubnyané sané tis ngaryanyang Désa Sibetan becik dados genah metetanduran salak.

## Géograpis
Mawit saking Géograpis, Désa Sibetan rumasuk désa perbukitan sané megenah ring delod Gunung Agung, 600 méter saking segara taler suhu rata-rata 25&nbsp;°C.

### Wates Wewidangan
Wates wewidangan administratip nyané minakadi:

## Pamréntahan
### Désa Dinas
Manut administrasi wawidangan Désa Sibetan kakepah antuk dasa dusun utawi banjar dinas:
# Dusun Brahmana
# Dusun Dukuh
# Dusun Kalanganyar
# Dusun Kreteg
# Dusun Kuta Bali
# Dusun Pengawan
# Dusun Telaga
# Dusun Telutug
# Dusun Tengah
# Dusun Tri Wangsa
### Désa Adat
Mawit adat, Désa Sibetan manados genah Désa Pakraman Sibetan, sané kakepah manados kalih dasa banjar adat, inggih punika:

# Banjar Telaga
# Banjar Pengawan
# Banjar Tengah
# Banjar Tengah (Mantri)
# Banjar Kereteg
# Banjar Kutabali
# Banjar Dukuh
# Banjar Karanganyar
# Banjar Triwangsa
# Banjar Telutug
# Banjar Tanahampo
# Banjar Mumbul
# Banjar Pangleg
# Banjar Abiantihing
# Banjar Untalan
# Banjar Yeh Kori
# Banjar Batuampin
# Banjar Galih
# Banjar Kubupangi
# Banjar Yéhbunga

**Cutetan**

## Krama
Krama désa Sibetan mawit warsa 2016 kawéntenang 4.354 lanang taler 4.348 istri mawit sex ratio 100.

## Subak
Subak punika lembaga tradisional para petani ring Bali, manados sistem patoyaan sané maaled petani, pinaka lembaga sané mandiri miwah démokratis. Kawéntenan subak sané sampun nagih amillénnium nganti mangkin, punika ngacihnain pinaka subak satunggal lembaga irigasi tradisional ajég miwah lestari.

### Bangket
Subak bangket puniki tatujon utama inucap antuk ngawagi karen ring pangelolaan toya miwah kala matanduran ring bangket. Ring wawidangan Désa Sibetan kawéntenan tiga subak bangket, inggih punika:
* Subak Gantalan I
* Subak Umasangiang
* Subak Umasangiang

### Abian
Subak Abian punika lembaga tradisional sané kusus ring widang partanian tanah tuh sané kasub dados sekaa agraris, ékonomis, religius sané wénten ring Bali saking riin kaajegang kawéntenan inucap ngantos mangkin. Ring wawidangan Désa Sibetan kawéntenan papat subak abian, inggih punika:
* Subak Abian Delod Setra
* Subak Abian Merta Buana
* Subak Abian Merta Buana
* Subak Abian Pedana

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Karangasem
*  Badan Pusat Statistik Kabupatén Karangasem
*cutetan: URL dados kauahin/ilang. Yening URL nenten aktip, ngiring kaapus saking lis.*
Lubak

**Lubak** (*Paradoxurus hermaphroditus*) inggih punika silih tunggil satwa sané menyusu (mamalia) rumasuk warih musang taler garangan (Viverridae), lubak inggih punika satwa nokturnal. Tain nyané sané kawéntang kopi dados komoditi kopi luwak sané kasub ka dura négara.

## Pustaka
Kalki Awatara

Kalki awatara inggih punika Awatara awatara Wisnu sané kaping dasa. Manut ring kapercayan Hindu, Déwa Wisnu kabaos jagi nyrewadi dados Kalki ring ungkurin masa Kaliyuga. Kaliyuga inggih punika masa sané kabaos "sengaran gumi" jagaté mabiayuhan tur gentuh. Puniki mawinan Kalki embas ring jagate jagi ngamecikang jagaté dados jaman Satya. Kalki kaprakampa embas ring genah sané kabaos Shambala. Reramannyané kaprakampa maparab Vishnuyasha, sang brahmana. Kawéntenan Kalki kasurat ring Bhagavata-purana, 1.3.25. sané masuara:

"Risampune, kalih yuga (zaman) nampek,

Ida Sang Hyang Widhi sané ngardi jagat jagi nyrewadi dados Kalki

tur dados putra Vishnuyasha. Rikala punika, sang sané makuasa ring jagaté

punika sampun ngreredang tur geginané wantah nyarah kémanten."

## Pustaka
Bali TV

**Bali TV** (aksara Bali: ᬩᬮᬶ​ᬢᬶᬧᬶ) inggih punika silih tunggil  stasiun télévisi lokal ring Indonésia, kapusat ring Bali, sané kabentuk olih Satria Naradha sané dados prajuru Kelompok Media Bali Post.

Kekuatan daya pancar mangkin inggih punika 10 kilowatt sané kapancarang saking Bukit Bakung, Jimbaran ring kanal 49 UHF antuk wewidangan Denpasar taler 55 UHF antuk wewidangan Singaraja sané makekuatan daya pemancar kirang-langkung 2 kilowatt ring Désa Anturan.

Nganggén moto *Matahari dari Bali*, Bali TV ngamargiang program sané ngafokusang kabudayaan, adat istiadat, taler kekhasan saking Nusa Bali. Taler punika, moto *Matahari dari Bali* kapolih saking pesengan perusahaan, inggih punika **Rhanada**. Daweg kajabarang, madué arti *Rha* ring basa Yunani inggih punika surya, *Nadha* manutin saking basa Sansekerta sané maarti manyinarin. Taler kasatuang, polih arti surya sané manyinarin punika moto taler logo sané kaanggén Bali TV.

## Program acara

Acara-acara ring Bali TV kacakup antuk lagu-lagu nganggén basa Bali, acara-acara sané majeng ring Hindu, upakara-upakara kadaerahan lianné taler warta sané nganggén tigang basa (Bali, Indonésia, Inggris).

### Warta
* Seputar BaLi
** Seputar BaLi Pagi
** Seputar BaLi SiaNg
** Seputar BaLi Petang
** Seputar Bali MaLam
** Seputar BaLi TeRKini 
* BreaKiNg NeWS  
* Seputar Denpasar
* LintaS MancaNegara (Warta Mancaenagara)
* Suluh Indonésia (Warta Indonésia)
* Bali Channel (Basa Inggris)
* Orti Bali (Basa Bali)

### Balih-balihan

* Kris
* Dharma Wacana
* Ista Dewata
* Ajeg Bali
* Pesona Wisata
* Klip Bali
* Tembang Bali
* Harmoni Bali
* Musik Selingan
* Parameter
* Celah Kehidupan
* Agrobisnis
* Bisnis Bali
* Olahraga
* Dunia Elektronik
* Dunia Pendidikan
* Dunia Otomotif
* Nangun Yadnya
* DOT INFO
* DOT Modifikasi
* DOT Klub
* Wirasa
* Samatra Artis Bali
* Yowana
* Tarsus
* Dialog Interaktif
* Dialog Kesehatan
* Taman Sari
* Denpasar Center
* Renungan Gedé Prama
* Mofest (Modification Contest)
* Dialog Depkes
* Tayangan Criminal Bali
* Jamkesmas
* Belajar Menggambar
* Boga Dewata
* Suara Déwan
* Kidung Interaktif
* Gita Shanti
* Déwan Pers
* Giliran Anda
* Sehat Bugar
* Warna Warni Pagi
* Upakara

## Pustaka
Sikep Bondol

**Sikep bondol** (*Haliastur indus*) inggih punika silih tunggil satwa paksi pemangsa saking kaluwarga Accipitridae. Sikep Bondol sane aggengnyanne (43-51 cm), madue kampid sane ageng lan ikuh sane bawak. Ring sirah, baong, lan tangkahnyanne mewarne putih, sisanyanne mewarne barak, tur muncuk bulune mewarne selem.

## Taksonomi
Warsa 1760, zoologis Perancis Mathurin Jacques Brisson ngapidartayang tur ngambarang Sikep Bondol puniki ring volume kapertama *Oiseaux* kadasaring olih spésimen sané kakoleksi ring Pondicherry, India. Ida nganggén wastan Perancis *L'aigle de Pondichery*. Sikep bondol puniki  kasarengin olih polimat Perancis Georges-Louis Leclerc, Comte de Buffon ring *Histoire Naturelle des Oiseaux*. Malih gambarang ring piring kalukis tangan taler kaukir olih François-Nicolas Martinet ring *Planches Enluminées D'Histoire Naturelle*. Brisson utawi Buffon nénten ngaryanang wastan ilmiah, ring warsa 1783 naturalis Belanda Pieter Boddaert ngaryanang wastan binomial *Falco indus* ring katalog *Planches Enluminées*. 
Sikep Bondol sané mangkin kagenahang ring sikep masiul ring genus Haliastur sané kawentuk olih naturalis Inggris Prideaux John Selby ring warsa 1840.

Kawéntenang papat subspésiés inggih punika:
* *H. i. indus* (Boddaert, 1783) – Asia Kelod
* *H. i. intermedius* Blyth, 1865 – Samenajung Malaya , Kapuloan Sunda Ageng miwah Kapuloan Sunda Alit, Sulawesi taler Filipina
* *H. i. girrenera* (Vieillot, 1822) – Papua Nugini, Kapuloan Bismarck miwah Kalér Ostrali
* *H. i. flavirostris* Condon & Amadon, 1954 – Kapuloan Solomon

## Pasebaran
Sikep puniki kasebar ring India, Cina Kelod, Asia Kelod-Kangin, miwah Ostrali. Ring Indonésia kasebar ring sajebag wewidangan ipun, sakéwanten akéh ipun nénten kasebar pateh..Akéh populasi ring Indonésia miwah India magenah ring pedalaman, sekadi ring, Kapuas Hulu, Kalimantan Barat..

## Pustaka
3 Méi

**3 [[Méi]]** inggih punika rahina satus duang dasa telu (123) (ka-124 ring warsa Kabisat) miwah rahina katelu (3) ring sasih Méi saking Kaléndér Grégorian utawi Kaléndér Julian.

## Paindikan
Paindikan ring tanggal puniki.

## Embas
Ipun sané embas ring tanggal puniki.

## Seda
Ipun sané seda ring tanggal puniki.

## Piodalan
Piodalan ring tanggal puniki.

----
2 Méi - **3 Méi** - 4 Méi

## Pustaka

### Pranala liyané
*  Kalender Bali Klasik
*  Pewarigaan Kalender Bali
Johannes Abraham Dimara

**Johannes Abraham Dimara** inggih punika silih tunggil Pahlawan Nasional Indonésia sané embas ring Biak Utara, Papua tanggal 16 April 1916. Johannes séda ring Jakarta tanggal 20 Oktober 2000. Johannes maagama Kristen. Johannes madué wastan alit inggih punika Arabel, raris mauwah dados Anis Papua sané maartos Johannes saking Papua. Johannes Abraham Dimara punika wong asli saking Irian, katurunan kepala kampung sané mawasta Wiliam Dimara.

## Pendidikan
Rikala Ida mayusa 13 tiban, Johannes ngranjing ring sekolah désa. Salanturnyané Johannes kaangkat dados pianak olih jadma Ambon sané mawasta Elisa Mahubesi tur kaajak ka kota Ambon. Putran Biak puniki gelis matumbuh kelih miwah atlétis. Johannes tamat saking Sekolah Dasar ring Ambon warsa 1930, raris nglanturang ngranjing ring Sekolah Pertanian Laha ngantos warsa 1940. Ring warsa 1940, Johannes ngranjing ring Sekolah Pendidikan Injil miwah gelisan dados guru penginjil ring Pulau Buru, Maluku. Ritatkala jaman Jepang, Dimara dados anggota Heiho.

## Perlawanan
Johannes berjuang mangda Irian Barat bebas saking pamréntah Belanda. Ring pertengahan Oktober 1954, Johannes kasarengin antuk 40 anggota pasukan gerilyawan ngalaksanayang *inflitrasi* ring Irian Barat sané matatujon ngabangkitang perlawanan antuk penjajahan Belandané. 11 gerilyawan séda ring *infiltrasi* punika, tur Johannes katangkep tur kakutang ring Digul ngantos warsa 1961.

## Penghargaan
Santukan jasannyané, Johannes kadadosang Pahlawan Nasional Indonésia. Johannes taler kaicén gelar Satyalancana Perang Kemerdekaan Kesatu, Satyalancana Peristiwa Perang Kemerdekaan Kedua, Satyalancana Satya Dharma, Satyalancana Bhakti, Satyalancana Gerakan Operasi Militer II, miwah Satyalancana Perintis Pergerakan kemerdekaan.

## Pustaka
Sri Sultan Hamengku Buwana I

**Sri Sultan Hamengku Buwana I (1913-1985)** inggih punika silih tunggil pahlawan nasional Indonésia. Ida embas ring Kupang, 20 Novémber 1913. Ida katetepang dados pahlawan nasional Indonésia manut Keppres no. 85/TK/2006 ring pinanggal 3 Novémber 2006.

## Wit Kasultanan Yogyakarta
Pangéran Mangkubumi inggih punika sang awangun Kasultanan Yogyakarta. Ida ngambel gelar Sri Sultan Hamengku Buwono I. Daweg alit ida nyeneng ring Keraton Surakarta miwah kalatih olih kaprajuritan, ngalinggihin jaran, taler nganggén sanjata perang. Duaning kapradnyanan Ida ring payudan, Ida kaangkat olih Sasuhunan Paku Buwono II dados Pangéran Lurah (sané pinaka panglingsir ring watek pangérané utawi okan-okan ratu).

Daweg Paku Buwono II ngambel jagat, wisésan Belanda ring wawengkon kadatuan sada nyitengang. Nika mawinan para ratuné kabrebehan ri tatkala ngambil kaputusan. Sakadi parindikan Pangéran Mangkubumi, Paku Buwana II pacang ngalaksanayang pasamayan ida pacang ngicén tanah lungguh ring wawengkon Sukawati (dangin Bengawan Solo nyantos léléng Gunung Lawu) sané widang ipun 3.000 cacah. Kéwanten, palaksanané kaindik olih Patih Keraton Pringgalaya sané laut nyaduang pikobet puniki majeng ring Gubernur Jénderal VOC Gustav Baron van Imhoff.

## Pustaka
Sutomo

**Sutomo** ento dané Pahlawan di Surabaya ané masih maadan Bung Tomo. Bung Tomo lekad di Surabaya tanggal 3 Oktober 1920. Ipun Agigator ulung né bisa mompa semangat para pejuang Surabaya ring siata ento tanggal 10 November 1945. Saking panesné siata dugasé ento, ring dinané ento kadadiang hari Pahlawan. Kakawitin di tanggal 25 Oktober 1945 prajurit Inggris ngawakilang sekutu neked di Surabaya lakar ngulah tentara Jepang. Belanda ngeliwat Netherlands Indies Civil Administration (NICA) KEINGIN 

## Pustaka
Izaak Huru Doko

**Izaak Huru Doko** () inggih punika pahlawan saking Timor. Dané anak muani sané wanén, ri kala fasisme Jepang ngaranjing ka Indonésia. Sedek dina anu ipun wanén ngalawan silih tunggil prawira saking Jepang miwah prawira NICA sané rauh wusan punika. Ipun dados manusa sané becik miwah ipun nénten kayun dados Gubernur NTT sawiréh ipun teleb nglimbakang kaweruhan para jana ring Timor sakadi ipun. Izaak Huru Doko utawi sané kauningin ring wasta Cak Doko punika putra ke-8 ring 9 masawitra. Rerama ipun mawasta Kitu Huru Doko miwah Loni Doko. Ipun ngranjing ring Sekolah Désa ring warsa 1925 kanti 1928 ring Sabu, Wusan punika ipun ngranjing ring Ambon ring warsa 1928-1934. Warsa 19334-1937 ipun ngranjing ring *Hollands Indlandsche Kweekschool*, Bandung. Ipun malajah dados guru pengajian. Ring drika ipun sareng ngawangun sekaa truna *Timorsche Jongeren* sané matetujon nyikiang para sisia ring Keresidenan Timor sané malajah ring sakancan kota ring Hindia Belanda. Kaanggén wadah penyikiang, sekaa truna puniki ngamedalang majalah *De* *Timorsche Jongeren.* Ring warsa 1937 kawangun sekaa perjuangan sané mawasta Perserikatan Kebangsaan Timor [PKT].

## Pustaka
Andi Sultan Daeng Raja

**Haji Andi Sultan Daeng Raja** () inggih punika silih tunggil *Pahlawan Nasional* saking Gantarang. Ipun embas ring Gantarang tanggal 20 Méi 1894. Ipun séda ring Makassar tanggal 17 Méi 1963. Ipun katangguhan dados Pahlawan Nasional ring tanggal 3 Novémber 2006. Ipun nyarengin Kongrés Pemuda ring tanggal 28 Oktober 1928 sané ngamedalang *Sumpah Pemuda.* Ipun taler nyarengin rapat panitia *Persiapan Kemerdekaan RI (PPKI)* sané dados wakil saking Sulawési Selatan. Taler asapunika, Sultan Daeng Raja jagi ngamedalang gatra *Kemerdekaan RI* ring krama Bulukumba.

Ipun punika oka saking Petra Tanra Karaeng miwah Andi Ninong. Ring warsa 1902, ipun polih galah ngranjing ring Volksschool utawi Sekolah Rakyat salami tigang warsa ring Bulukumba, lantas nglanturang pengajian ring Opleiding School Voor Inlandsche Ambtenaren (OSVIA) ring Makassar. Ring yusa 2,  ipun sampun dados juru tulis ring kantor pamréntahan Onder Afdeeling Makassar. Lantas ring warsa 1930, Sultan daeng Raja katunjuk dados Jaksa ring Landraad Bulukamba.

Risampuné limolas warsa ri tatkala Indonésia ngawedarang kemerdékaan, Belanda nuduh Daeng Raja punika sareng ring perjuangan kemerdékaan Républik Indonésia. Ipun kakurung miwah kakutang ka Manado, Sulawési Utara kantos warsa 1950.

## Pustaka
Adnan Kapau Gani

Mayjen TNI (Purn) dr. **Adnan Kapau Gani** utawi biasa kawastanin **A.K. Gani** () inggih punaka silih tunggil pahlawan nasional saking Sumatra Kelod. Dané embas ring Agam 16 Séptémber warsa siu sanga atus lima (1905) tur dané séda ring Palembang 23 Désémber warsa siu sanga atus enam dasa kutus. Sasampuné dané lulus saking *School Tot Opleiding Van Indische Artsen* (STOVIA), dané nyarengin jagat politk dados anggota Jong Sumateranan Bond. Dané katangguhang dados pahlawan nasional kedasarin antuk Keppres No. 66/TK/2007/ ring pinanggal sanga Novémber warsa kalih tali pitu (2007).

Ring warsa siu sanga petang dasa an, Adenan Kapau Gani dados artis kaserangin antuk Djoewarijah  kadadosang bintang film sané kabuat olih The Union Film Coy sané kasutradayang olih Rd. Aritin. Sawiréh film punika ipun katurang olih jadmané sami. Akéh sané ngicén pitutur indik dané sané dados tokoh yowana sané ulet ring organisasi, Gani nénten ja patut ring jagat sandiwara utawi dados pemran utama ring film sané mamurda 'Asmara Moerni'.

Dané taler naening dados aggota ring Jong Java, Jong Islamiten  Bond, Indonésia Muda, Gerakan Rakyat Indonésia (Gerindo), taler sané lianan. Ring galah perang kamerdékaan dané kadadosan manggala Tentara Keamanan Rakyat (TKR), sapunika taler dané naéning kinunjara santukan input nyarengin aksi pemasakan bendara merah putih miwah ngawedarang poster anggén ngeriptanyang rasa nasionalisme rakyat.

Yadiastun ipun naenin dados katuturan santukan ipun dados artis, sujatiné nénten ja wénten pikobet ipuné ring organisasi, ipun aktiff ring Partindo, GAPI, PNI (dados manggala ting warsa siu sanga petang dasa pitu). Ring warsa siu sanga atus petang dasa lima (1945) kantos siu sanga atus limang dasa pat (1954) dados komisari PNI pinaka duta Sumatra Selatan taler anggota Déwan Eksekutif pusat PNI ring Jakarta. Sapunika taler ring pamerintah, ipun kedadosang ring genah sané utama inggih punika Komisaris Keresidenan Palembang, Anggota duta 

## Pustaka
Achmad Soebardjo

**Achmad Subardjo (Soebardjo)** () inggih punika diplomat miwah pahlawan nasional Indonésia. Wastannyané sané jangkep inggih punika Raden Achmad Soebardjo Djojoadisoerjo. Wasta Achmad Subardjo kaicénin olih ibunnyané. Sadurungnyané dané mawasta Teuku Muhammad Yusuf; wasta puniki kaicénin olih bapannyané, anak trah Acéh. Wasta Djojoadisoerjo dané nambah pararagan. Dané tamat Hogere Burger School ring Batavia duk warsa 1917, raris malajah ring Univérsitas Leiden, ring Belanda tur ngamolihang ijazah *Meester in de Rechten* (Sarjana Hukum) ring 1933.

Ring 1927 dané kapilih dados wakil Indonésia ring persidangan antarbangsa "Liga Ngelawan Impérialisme miwah Penindasan Penjajah" ring Brussels raris ring Jerman. Samulihnyané saking Hindia Belanda, dané ngawit mautsaha antuk dados sekaan Badan Penyelidik Usaha Persiapan Kemerdekaan Indonésia (BPUPKI) miwah Panitia Persiapan Kemerdekaan Indonésia (PPKI). Dané sareng taler nyurat naskah proklamasi. Ring warsa 1945 dané kadadosang Menteri Luar Negeri Indonésia sané kapertama, ngantos warsa 1952. Sasampun punika dané kadadosang Duta RI ring Suis, ngawit saking warsa 1957 ngantos warsa 1961.

## Pustaka
Kiai Haji Abdul Halim

**Kiai Haji Abdul Halim Majalengka** inggih punika silih tunggil pahlawan nasional sané kadasaring antuk kaunggahan Keppres No.41/TK/2008, taler katetepin ring 6 November warsa kalih tali kaulu. Ipun embas ring Majalengka 26 Juni warsa 1887. Ipun séda ring Majalengka 17 Méi 1962.

Nénten akéh krama sané uning ring padewekan ipun. Duaning sané pasti ipun tokoh utama ring perjuangan rakyat Indonésia. Sané kacihnayang  antuk ipun dados silih tunggil anggota Dokuritsu Zyumbi Choosakai [Badan Penyelidik Usaha-usaha Persiapkan Kemerdekaan Indonésia/BPUPKI] sané kagiat ring ngripta konsép Undang-Udang Dasar. Ipun taler kadadosang anggota Komité Nasional Indonésia Pusat [KNIP] sané kagiat ring parlemén. Ipun taler dados anggota déwan Konstituante sasampuné pemilu sané kapartama ring warsa 1955. Pituh warsa sadurungnyané, ri tatkala républik ngamanggihang pikobet santukan agrési militér Belanda sané nénten patut, ulama puniki kasarengin krama miwah tentara mundur ring tengahin wana ngripta stratégi sané kaanggén ngalawan Belanda. Ipun taler ulet nungkasin negara Pasudan utami negara boneka sané kabuat olih Belanda.

Abdul Halim pinaka ulama sané mautama ring kaweruhan sapunika taler ring kamasyarakatan. Wastan aslin ipuné inggih punika Otong Syatori utawi wénten sané manggihin Mohammad Sjatari. Ipun putra sané kaping untat saking saudara, putra saking KH. Muhammad Iskandar taler Hajjah Siti Mutmainah. Aji ipuné inggih punika juru pengantenan (penghulu).

## Pustaka
Mohammad Natsir

**Muhammad Natsir** inggih punika silih tunggil Pahlawan Nasional Indonésia sané embas ring Solok, 17 Juli 1908. Dané madué biseka inggih punika Datuk Sinaro Panjang. Rikala alit, dané malajah agama Islam sareng ulama - ulama Solok. Natsir ngranjing ring *Hollandsch - Inlandsche School* (HIS), *Algemeene Middelbare School* (MULO), laut ke Bandung ngelanturang *Algemeene Middelbare School* **(AMS).** Ritatkala ring kota Kembang Natsir berinteraksi sareng aktivis *pergerakan* nasional minakadi Syafruddin Prawinegara, Mohammad Roem, dan Sutan Syahrir. Dané taler malajahang Ilmu Agama tur madué guru sané mawasta Ahmad Hassan ring warsa 1932.

*Pengalaman* organisasi M. Natsir minakadi pengalaman Patih Agung ke lima Républik Indonésia, Wakil Ketua KNIP (Komité Nasional Indonésia Pusat), Présidén Liga Muslim sa-jagat, miwah kraman Déwan Eksekutif Rabitha Alam Islamy sané *berpusat* ring Mekkah. Ritatkala PRRI sampun wusan, Natsir sareng tokoh sané lianan mawali tur dikarantina ring Batu, Jawa Timur ring warsa 1960-1962. Lantas dikarantina ring Rumah Tahanan Militér Jakarta nyantos kelepasan oleh pamréntahan Suharto warsa 1966. Dané kalepasang tan papengadilan. Paska sasampun kalepasang mawali kasub. Natsir naenin mawantu paiketan Indonésia sareng Malaysia.

## Pustaka
Herman Johannes

**Herman Johannes** inggih punika ilmuan perjuangan sané ageng. Ipun ngawangun laboratorium sané kaanggén ngaryanin bom. Ipun kaicénin gelar mayor. Dados gerilyawan, ipun madué tugas ngeplugan titi jalan raya miwah kereta api. Ipun makarya pustaka indik peledak. Sedek dina anu ring untat warsa 1948 das seda ri tatkala 70 ranjau darat ring gudang makeplug. Hermes Johannes utawi sané kapanggih Pak Jo inggih punika pejuang dados Ilmuwan Indonésia. Ipun oka kaping pat ring rerama sané mawasta Daniel Abia Johannes miwah Aranci Dirk. Herman Johannes patut ngalahin désa tur ngranjing Melayu sané kasarengin atiban, mangda polih nga'lanturang kaweruhan ring Europesche Lagere School [ELS] ring Kota Kupang.

Wusan punika ipun memargi ka Kota Makassar jagi nglanturang kaweruhan ring MULO miwah salanturnyané nglanturang ring AMS ring Batavia. Mawinan kaweruhan ipun ring AMS ipun ngamolihang beasiswa pacang kaanggén nglanturang kaweruhan ring THS Bandung ring warsa 1934 miwah ipun tamat ring warsa 1946. Rikala ipun kari ngranjing ipun sampun nincapang kaweruhan antuk nyurat karangan ilmiah. Sasuratan ipun setata polih penghargaan ring Koningklijk Instutuutvan *Ingenieur* miwah prasida kasurat ring majalah *De Ingenieur In Nederlandsch Indie*

## Pustaka
John Lie

Laksamana Muda TNI **John Lie Tjeng Tjoan** utawi **Jahja Daniel Dharma** (1911-1988) inggih punika pahlawan nasional Indonésia saking Manado. Dané kadadosang pahlawan nasional madasar antuk Keppres nomer 58/TK/2009 ring pinanggal 9 Novémber 2009. Daweg alit, dané mapeséngan John Lie tur meled pisan dados kaptén kapal. Sasampuné dané duur, dané dados pamucuk kapal perang RI Rajawali. Sadurungnyané, dané dados kaptén sané kasub nelusup ring prajurit segara Belandané ngalinggihin kapal The Outlaw. Daweg punika, BBC nyengguh ragané *the black speed boat* tur pers duranegara nyambat dané *the great smuggler.*

## Dawegé Alit
Jahja Daniel Dharma mawasta John Lie Tjeng Tjoan daweg dané alit. Embas dados oka kaping kalih saking kutus sameton pinaka sanak Lie Kae Tae miwah Oei Tseng Nie. Ajin dané, Lie Kae Tae, nuwénang perusahaan pangangkut Vetol *(Veem en Transportonderneming Lie Kae Tae)* sané kasub sadurung Yuda Jagat II laut kararianang sasampun dané padem duk warsa 1957.

Saking yusa alit, tresnan dané kapining jalajagat meled pisan. Kapertama, danjala ngamolihang paplajahan ring *Hollands Chinese School (HCS)* laut ngalanturang ring *Christelijke Lagere School.* Kahyun dané manados juru layar sayan nincap. Nika mawinan ring yusa 17 dané matilar saking manado nuju Batavia (Jakarta mangkin). Irika dané nyarengin kursus navigasi tur kadadosang Klerk Muallim III ring KPM *(Koninklijk Paketvaart Mattschappij),* silih sinunggih perusahaan palayaran Belanda. Sasampun makudang-kudang kala magentos kapal, dané matugas ring MV Tosari sané ring Pébruari 1942 makta dané ring Pangkalan AL Inggris ring Koramshar, Iran. Daweg punika, Yuda Jagat II sedek amuncak. MV Tosari kadadosang kapal logistik panyokong bala wadwa Sekutu. Sami angga kapal MV Tosariné, taler John Lie, kaicén pelatihan militér.

## Pustaka
Slamet Riyadi

**Ignatius Slamet Riyadi (Rijadi)** inggih punika silih tunggil Pahlawan Nasional Indonésia sané embas ring Surakarta tanggal 26 Juli 1927 tur padem ring Ambon 4 November 1950.

Ignatius Slamet Riyadi sadurungnyané mawasta Soekamto, embas ring Solo, Jawa Tengah pinanggal 26 Juli 1927. Rikala alit, dané ketah sungkan lantas magentos wasta dados Slamet. Rikala ngranjing ring SMP Negeri II Solo, olih gurunyané wastané kawewehin Riyadi krana dugas irika akéh sané mawasta Slamet. Sasampuné kelih, dané ngranjing pengajian ring Sekolah Pelayaran Tinggi (STP). Dané ngamolihang ijazah navigasi laut sasampuné dados lulusan peringkat kapertama antuk sané pinih becik. Krana prestasiné punika, Slamet Riyadi dados navigator kapal kayu sané malayar antar pulau ring Nusantara.

Silih tunggil parilaksana heroik antuk ngaperjuangang kamerdékaan ri tatkala dané prasida ngelariyang kapal kayu Jepang. Dané kaburu olih Ken Pei Tai (Polisi Militér Jepang), nanging nénten prasida katangkep. Dané ngelisang pasukan ngantos setingkat batalyon sané kakepah dados para truna sané nyarengin eks Peta/Heiho/Kaigun. Pasukan irika kapersiapang antuk ngarebut malih kakuasaan politik miwah militér kota Solo miwah Yogyakarta. Slamet Riyadi lantas kaangkat dados Komandan Batalyon Resimen I Divisi X. Saking punika, dané akéh nyarengin utsaha ngarebut kamerdékaan.

Rikala Agrési Belanda II, Slamet Riyadi polih kapercayaan anggén mimpin Batalyon XIV. Sasampuné punika, pangkat danéné kaadegang dados Letnan Kolonel, anggén jabatan sané anyar Komandan "Wehrkeise" (Panembahan Senopati) ring sorné Komando Kolonel Gatot Subroto. Ring yudha kamerdékaan jilid kalih punika, Letkol Slamet Riyadi prasida ngabuktiang kawagedannyané. Dané ngametuang kaputusan indik "Serangan Umum Surakarta" sané kakawitin pinanggal 7 Agustus 1949 miwah kalangsungang selami 4 rahina. Ring pertempuran punika, 6 orang militér Indonésiané padem. Nanging, pasukan Slamet Riyadiné saget ngamademang 7 orang miwah ngurung 3 orang tentara Belanda.

Ring pinanggal 10 Juli 1950, Letkol Slamet Riyadi katugasang antuk ngaleburang pemberontakan Kapten Abdul Aziz ring Makassar miwah Républik Maluku Selatan (RMS) sané kapeloporin olih Dr. Soumokil. Pinanggal 4 Novémber 1950, wénten pertempuran ring lawang bénteng Victoria, Ambon. Pasukan Slamet Riyadi ngalawan akéhnyané pasukan sané mengkeb ring balik bénteng punika. Krana pasukan ring balik bénteng ngibarang bendéra Mérah Putih, Slamet Riyadi ngametuang kaputusan pangda pasukané ngawusanang penyerangan. Pasukan punika wantah tentara Siliwangi. Rikala Slamet Riyadi medal saking panser, sniper prasida nembak dané. Gerombolan punika nénten tentara Siliwangi nanging para pemberontak RMS. Letkol Slamet Riyadi lantas padem sadurung mayusa 24 tiban.

## Pustaka
Giling-giling

**Jaja giling-giling** inggih punika silih tunggil soroh sanganan Bali. Jaja giling-giling wentuknyané lanjar-lanjar. Jaja giling-giling malakar aji tepung kanji, tepung terigu, yéh, uyah, nyuh, gula Bali miwah pewarna. Tata cara ngaryanin jaja giling-giling inggih punika tepung kanji, tepung terigu, uyah, miwah yéh kacampur dados siki. Yéning sampun kalis, adonan punika kacampur *pewarna makanan* mangda warnan jaja giling-gilingé becik. Yéning sampun macampur tekén *pewarna makanan*, adonan punika kagiling besik-besik kantos wentuknyané lanjar-lanjar. Sawiréh ngaryanin jaja puniki kagiling-giling, nika mawinan jaja puniki kawastanin jaja giling-giling. Lantas jaja sané sampun kawentuk punika kalablab kantos ngambang ka baduur yéh sané anggona nglablab. Yéning sampun dingin, jaja giling-giling kaisinin nyuh sané sampun makikih miwah gula Bali tur sampun sadia dados sanganan. Ring wawidangan tiosan, jaja giling-giling kawastanin jaja cenil. Jaja giling-giling makéh kaadol ring pasar tradisional.

## Pustaka
Injin

**Jaja injin** inggih punika silih tunggil soroh sanganan Bali. Jaja injin malakar saking baas injin, nyuh, miwah gula Bali. Baas injin inggih punika baas ketan sané mawarna selem utawi pelung. Tata cara ngaryanin jaja injin  sané kapertama inggih punika baas injin kaumbah dumun nganggén yéh kantos bersih. Salanturnyané baas injin punika karendem nganggén yéh salami kirang langkung pitung jam utawi dados salami arahina. Baas injin sané sampun karendem lantas kamasak ring majikom. Yéning lampu majikom sampun warm, baas injin punika kaangkit tur kakukus salami kirang langkung duang dasa menit kantos baas injin punika lunak utawi lembek. Yéning sampun dingin, jaja injin kaisinin nyuh sané sampun makikih miwah gula Bali tur sampun sadia dados sanganan. Jaja injin makéh kaadol ring pasar tradisional.

## Pustaka
Lapis (jaja)

**Jaja lapis** inggih punika silih tunggil soroh sanganan Bali. Jaja lapis malakar aji tepung baas, tepung tapioka, santan, gula pasir, uyah, vanili, don pandan, miwah *pewarna makanan.* Tata cara ngaryanin jaja lapis inggih punika santan miwah don pandan kalablab ngantos mendidih. Yéning sampun mendidih, kompor kamatiang tur santan punika kacampur garam miwah gula pasir. Yéning sampun dingin, santan punika kacampur sareng tepung baas, tepung tapioka, miwah vanili ngantos rata. Lantas adonan punika kakepah dados kalih tur kadagingin kasumba. Adonan sané kapertama kakukus anggon wadah sané sampun kaolesin lengis mangda nénten léngkét. Ngukus adonan punika salami limang menit. Yéning adonan sané kapertama sampun rateng, katumpuk antuk adonan sané kaping kalih tur kakukus salami limang menit, lapisan selanjutnyané pateh sakadi sadurungnyané kantos adonan telas. Yéning sampun makasami telas adonannyané, jaja lapis kakukus malih salami selaé menit. Yéning sampun dingin, jaja lapis kapotong-potong tur sampun sadia dados sanganan. Jaja lapis makéh kaadol ring pasar tradisional.

## Pustaka
8 Méi

**8 [[Méi]]** inggih punika rahina satus duang dasa kutus (128) (ka-129 ring warsa Kabisat) miwah rahina kakutus (8) ring sasih Méi saking Kaléndér Grégorian utawi Kaléndér Julian.

## Paindikan
Paindikan ring tanggal puniki.

## Embas
Ipun sané embas ring tanggal puniki.

## Seda
Ipun sané seda ring tanggal puniki.

## Piodalan
Piodalan ring tanggal puniki.

----
7 Méi - **8 Méi** - 9 Méi

## Pustaka

### Pranala liyané
*  Kalender Bali Klasik
*  Pewarigaan Kalender Bali
Melinjo

**Melinjo** inggih punika silih tunggil jaja Bali, sané kakaryanin saking wiji belinjo. Sané kapertama wiji melinjo punika kaengseb di yéh sané anget. Salanturnyané wiji melinjo punika kasangrai nganggén api nénten nganggén lengis, wénten taler sané nganggén bias antuk prasida nyangrai wiji belinjo punika. Kulit saking wiji melinjo kaicalang mangda masisa dagingnyané manten. Wiji belinjo sané nénten madué kulit punika kaincuk nganggén panguyegan ngantos mawentuk pipih tur bunter. Sasampun kaincuk wiji belinjo punika kasésérang ring naré utawi ring kumarang sané kakaryanin saking tiing. Wiji belinjo sané sampun kagenahang punika kajemuh ring matan ai mangda tuh. Yéning sampun tuh wiji belinjo punika kabumbuin tur kagoréng mangda renyah. Melinjo ketahnyané marasa pait tur manis. Jaja melinjo akéh kapanggihin ring pasar-pasar tradisional.

## Pustaka
Matahari (jaja)

**Jaja matahari** inggih punika silih tunggil jaja Bali sané kakaryanin saking tepung baas. Sané kapertama cara antuk ngaryanin jaja matahari inggih punika nyampurang taluh siap, gula pasir, tepung baas, tepung sagu, santen, wijén, miwah lengis. Taluh siap kakocok sareng gula pasir ngantos ngembang. Salanturnyané kaasukang tepung baas sané sampun kaalusang, tepung sagu sané sampun kaalusang, uyah, santen, miwah wijén putih. Adonan punika kaaduk ngantos rata tur alus. Sasampun alus, adonan punika kagoréng nganggén cétakan sané wentuknyané marupa kembang matahari. Adonan nika kagoreng ngantos lebeng tur ngantos wentuknyané pateh sareng cétakan sané kaanggén ngoréng. Jaja matahari akéh kapanggihin ring pasar-pasar tradisional tur rasannyané manis miwah gurih.

## Pustaka
Maco

**Jaja Maco** inggih punika silih tunggil Jaja Bali sané kakaryanin saking tepung baas. Jaja punika mawentuk bunter tur lantang. Bahan sané kaanggén ngaryanin jaja Maco minakadi ketan, gula pasir, miwah uyah. Ketan punika kamasak ngantos lebeng tur kawentukang bunter lantang. Disisin jaja punika kaicénin gula pasir sané sampun kaengseb ngantos cair. Gula pasir sané nyangket punika kaanggén némpélin ketan sané sampun lebeng tur masikian mangda nékét ring jaja sané mawentuk bunder lantang punika. Ketahnyané mangda jaja punika nénten oongan, jaja punika kajemuh ring matan ainé  ngantos tuh tur nénten ngales. Sasampun kajemuh jaja maco kawungkus antuk plastik. Jaja maco ketah kaanggén antuk sarana banten. Wénten taler jaja maco sané mawarna barak utawi barak muda. Jaja maco ketah kapanggihin ring pasar-pasar tradisional.

## Pustaka
Pisang Rai

**Jaja pisang rai** inggih punika silih tunggil jaja Bali sané kakaryanin saking biu. Bahan-bahan sané kaperluang antuk ngaryanin jaja puniki minakadi biu, tepung baas, gula bali, don pandan, nyuh makihkih, santen, miwah tepung maiséna. Tepung baas  miwah santen  punika kacampur dados siki tur kakukus mangda lebeng. Salanturnyané kaimbuhin gula bali sané sampun kaserut tipis, tur makasami adonan punika kaaduk ngantos macampur alus. Sasampun macampur, adonan punika kaaduk sareng tepung ring mangkok. Salanturnyané yéh miwah don pandan kaengseb ngantos baunyané wangi, Genahang biu ring adonan tepung tur engseb ring yéh sané sampun panes. Sasampun lebeng, ring ajeng jaja pisang rai punika kagenahang nyuh makihkih mangda rasannyané gurih tur kagenahang gula bali sané sampun cair mangda rasannyané manis. Jaja pisang rai akéh kapanggihin ring pasar-pasar tradisional.

## Pustaka
Shinjiro Koizumi

**Shinjirō Koizumi** (basa Jepang: 小泉 進次郎, *Koizumi Shinjirō*, embas 14 April 1981) inggih punika pulitikus Jepang saking Parté Démokratis Libéral. Sané mangkin ida dados Menteri Lingkungan. Shinjiro Koizumi inggih punika putra sané ka-2 Patih Agung Jepang Junichiro Koizumi tur sameton alit saking aktor Kotaro Koizumi. Shinjiro Koizumi populér pisan sareng anak-anak Jepang tur sai-sai kasengguh pinaka silih tunggil pratiksaka Patih Agung Jepang ungkuran.

## Pustaka
Shinzo Abe

**Shinzō Abe** (basa Jepang: 安倍 晋三, Abe Shinzō, IPA: [abe ɕin(d)zoː]; 21 Septémber 1954 - 8 Juli 2022) inggih punika Mahamantri (Patih Agung) Jepang daweg 2012. Taler ida dados murdan Parté Libéral Démokratis. Duk riin ida naenin dados Mahamantri daweg 2006 ngantos 2007. Punika mawinan Shinzo Abe sampun dados Mahamantri sané pinih sué ring babad Jepang.

## Pustaka

## Pranala jaba
*  Situs resmi
Pié susu

**Pié susu** inggih punika silih tunggil jaja bali sané kakaryanin saking tepung terigu. Jaja puniki wentuknyané bunter tur ring tengahnyané madaging selé. Bahan sané kaanggén ngaryanin pié susu minakadi tepung terigu, taluh, gula pasir, susu, tepung maiséna, yéh miwah margarin. Antuk ngaryanin kulit pié punika, sané kapertama kuning taluh kacampur sareng gula pasir. Salanturnyané adonan punika kaimbuhin tepung terigu miwah margarin. Sasampun alus, adonan kacétak ring cétakan sané bunter.

Antuk ngaryanin daging pié punika, sané kapertama kuning taluh kacampur sareng susu, makakalih bahan punika kaaduk ngantos alus. Salanturnyané adonan punika kaimbuhin sareng tepung maiséna tur kaaduk. Sasampun kacampur alus, adonan punika kagenahang ring ajeng kulit pié ring cétakan pié sané mawentuk bunter nénten ngantos bek. Adonan sané sampun kacétak punika kagenahang ring alat panggangan. Sasampun lebeng pié punika sampun dados kaajeng. Pié susu ketah kapanggihin ring pasar-pasar tradisional.

## Pustaka
Bubuh sumsum

**Bubuh sumsum** inggih punika silih tunggil jaja Bali sané kakaryanin saking tepung baas. Bubuh sumsum wentuknyané cair sakadi bubuh sané lianan. Bahan sané kaanggén ngaryanin bubuh sumsum minakadi tepung baas, santen, uyah, miwah don pandan. Tata cara ngaryanin bubuh sumsum sané kapertama inggih punika santen kaengseb sareng don pandan. Santen punika kaaduk mangda nénten belah-belah. Salanturnyané santen sané nénten kaengseb, kacampurang ring tepung baas tur kaaduk ngantos gingsih. Adonan punika kaimbuhin uyah, salanturnyané kacampurang ring santen sané kantun maengseb. Adonan punika kaaduk ngantos lebeng. Sasampun lebeng gula bali sané sampun cair kagenahang ring ajengnyané. Santen lianan kaengseb malih antuk kaanggén kuah saking bubuh sumsum punika tur kagenahang ring ajeng bubuh sumsum. Bubuh sumsum akéh kapanggihin ring pasar-pasar tradisional.

## Pustaka
Taluh penyu

**Taluh penyu** inggih punika silih tunggil sanganan Bali. Jaja puniki wentuknyané bunter-bunter sakadi taluh penyu. Nika mawinan kawastanin jaja taluh penyu. Jaja taluh penyu ketahnyané mawarna gadang sané malakar aji yéh pandan. Jaja taluh penyu malakar aji tepung baas ketan, yéh, uyah, miwah yéh pandan sané kaanggén lapisan di sisi. Yéning lapisan di tengahnyané sané mawasta unti malakar aji nyuh sané makikih, gula Bali, uyah, yéh, miwah don pandan. Tiosan punika, jaja puniki kataburin antuk tepung baas ketan sané kacampur don pandan. Bahan tabur puniki sané ngaryanin jaja taluh penyu rupannyané masaih tekén jaja mochi. Nanging binannyané, jaja mochi madaging kacang tanah.

Tata cara ngaryanin jaja taluh penyu inggih punika sané kapertama ngaryanin unti. Nyuh sané makikih kacampur gula Bali, uyah, yéh miwah don pandan tur kamasak kantos lebeng tur kadinginin. Lantas tepung baas ketan miwah don pandan kasangrai. Tepung sané sampun kasangrai kakepah dados kakalih, sané asiki kaanggén bahan tabur, asiki malih kaanggén lapisan di sisi. Tepung sané kaanggén lapisan di sisi kacampur yéh, uyah, miwah yéh pandan kantos kalis. Yéning sampun kalis, adonan punika kakukus salami limolas menit. Adonan sané sampun lebeng kadagingin unti tur kawentuk bunter-bunter lantas kataburin tepung baas ketan. Jaja taluh penyu makéh kaadol ring pasar tradisional.

## Pustaka
20 Méi

**20 [[Méi]]** inggih punika rahina satus patang dasa (140) (ka-141 ring warsa Kabisat) miwah rahina ka-duang dasa (20) ring sasih Méi saking Kaléndér Grégorian utawi Kaléndér Julian.

## Paindikan
Paindikan ring tanggal puniki.

## Embas
Ipun sané embas ring tanggal puniki.

## Seda
Ipun sané seda ring tanggal puniki.

## Piodalan
Piodalan ring tanggal puniki.

----
19 Méi - **20 Méi** - 21 Méi

## Pustaka

### Pranala liyané
*  Kalender Bali Klasik
*  Pewarigaan Kalender Bali
Kalénder Grégorian

**Kaléndér Gregorius** utawi **Kaléndér Grégorian** inggih punika kaléndér sané mangkin kaanggén ring sajeroning guminé utaminé Gumi Barat. Kaléndér puniki inggih punika modifikasi Kaléndér Julius. sané kapertama ngusulang inggih punika Dr. Aloysius Lilius saking Napoli-Italia, miwah kacumpu olih Paus Gregorius XIII, ring tanggal 24 Pébruari 1582. Penanggalan warsa kaléndér puniki, anggén dasar warsa Maséhi.

Kaléndér puniki karipta dugas Kaléndér Julius kirang pas, sané ngaenang musim semi (21 Maret) nambah maju kanti pesta Paskah sané sampun kacumpu saking Konsili Nicea I ring warsa 325 kirang pas manten. Ring warsa 1582, Kamis-4 Oktober kasarengin Jumat-15 Oktober.

## Pustaka
Sumping waluh

**Sumping waluh** inggih punika silih tunggil jaja bali sané kakaryanin saking waluh. Sumping waluh wentuknyané segi patpat tur mawarna kuning. Bahan sané kaanggén ngaryanin Jaja sumping waluh minakadi waluh kuning, tepung baas, tepung terigu, gula bali, uyah, tur nyuh makihkih. Tata cara ngaryanin jaja sumping waluh sané kapertama inggih punika waluh kuning kaicalang kulitnyané, sasampun punika waluh kakihkih nganggén pangikihan. Salanturnyané campur tepung makasami, gula bali, miwah uyah, adonan punika kaaduk ngantos kalis. Sasampun kalis, adonan punika kacampurang sareng waluh kuning sané sampun kakihkih. Adonan sané sampun macampur punika kagenahang tur kakaput nganggén don biu. Salanturnyané jaja punika kakukus ngantos lebeng. Jaja sumping waluh akéh kapanggihin ring pasar-pasar tradisional.

## Pustaka
Sumping biu

**Sumping biu** inggih punika silih tunggil sanganan sané kakaryanin saking biu. Yening ring jawi kawastanin Jaja Nagasari. Sumping biu wentuknyané segi patpat tur mawarna putih. Bahan sané kaanggén ngaryanin jaja sumping  biu minakadi biu, tepung baas, tepung terigu, gula pasir, bubuk vanili, uyah, tur nyuh makihkih. 

## Tata Cara Ngaryanin Sumping Biu
Tata cara ngaryanin jaja sumping biu sané mautama wantah ring aab tradisional nganggen lima tur nenten ngaange piranti wantuan sane lianan, minakadi cekot, spatula, miwah sane lianan. Sakewanten sakadi aabe mangkin ring zaman modern, mangdane sida resik pakaryane wantah ngangge piranti wantuan. Piranti-pirantine inggih punika:

# Cekot
# Sinduk cantok
# Slop lima
# Baskom
# Panci gede
# Kompor 
# don biu

Indik daging sane ngawentuk sumpinge puniki wantah;

# Yeh
# Tepung baas
# Tepung terigu
# Biu
# Gula pasir
# Uyah
# Serbuk vanili

Indik tetikas ngaryanin dados kakepah sakadi puniki:

# Kapertama inggih punika biu kaicalang kulitnyané, 
# Sasampun punika biu sané sampun nénten madué kulit, kagetep ngantos alit-alit. Biune punika kagetep manut sapunapi kasaratang, napike makeh napi akedik. Punika nganut pikayun soang-soang.
# Salanturnyané campur tepung makasami ring baskome tur elinggin antuk nganggen slop lima. Tepunge punika luiripun tepung terigu, tepung baas, gula pasir, miwah uyah,bubuk vanili mangdane madue ebo sane miik 
# Aduk adonane punika antuk yeh tur kaangen-angen mangdane sida ngantos kalis.
# Sambil nyantosang mangda adonane kalis, durus don biune kakukus dumun ring pancine. Punika mangda aluh mungkusne tur nenten sida sigra ngusak done makeh.
# Sasampun kalis, adonan punika kagenahang ring don biu sane sampun kakukus. Ring tengahnyané kagenahang biu sané sampun kagetep alit punika, salanturnyané jaja punika kakaput. 
# Raris jaja punika kakukus ngantos lebeng. 
# Salanturnyane jaja sane sampun lebeng nenten dados sigra kagenahang ring tongos sane metekep, punika mangdane jaja sumpinge punika nenten masem tur mabenang-benang.

## Pustaka
Tapé ketan

**Tapé ketan** inggih punika silih tunggil sanganan bali sané kakaryanin saking ketan. Tape ketan mawentuk sakadi nasi tur ketahnyané mawarna gadang. Bahan sané kaanggén ngaryanin jaja tapé ketan minakadi baas ketan, gula pasir, don biu, miwah ragi. Tata cara ngaryanin tapé ketan sané kapertama inggih punika baas ketan kaumbah ngantos bersih. Sasampun bersih, baas ketan punika kakukus ngantos lebeng. Sasampun kakukus, baas ketan punika kadinginang tur kaaduk mangda nénten magumpelan. Salanturnyané ring baas ketan punika kagenahang gula pasih miwah ragi. Baas ketan sané sampun kacampurang gula miwah ragi, kakaput nganggén don biu tur kagenahang ngantos kalih utawi tigang rahina ngantos tapé punika nasak. Tapé rasanyanné manis tur akidik asem. Tapé ketan ketahnyané kapanggihin ring pasar-pasar tradisional tur kaanggén sarana upakara.

## Pustaka
Tapé ubi

**Tapé ubi** inggih punika silih tunggil jaja bali sané kakaryanin saking ubi séla. Tapé ubi mawentuk segi patpat  tur ketahnyané mawarna putih miwah kuning. Bahan sané kaanggén ngaryanin jaja tapé ubi minakadi ubi séla, gula pasir, don biu, miwah ragi. Tata cara ngaryanin tapé tbi sané kapertama inggih punika ubi séla kaicalang kulitnyané tur kaumbah ngantos bersih. Sasampun bersih, ubi séla punika kakukus ngantos lebeng. Sasampun kakukus, ubi séla punika kadinginang. Salanturnyané ring ubi séla punika kagenahang gula pasih miwah ragi. Ubi séla sané sampun kacampurang gula miwah ragi, kakaput nganggén don biu tur kagenahang ngantos kalih utawi tigang rahina ngantos tapé punika nasak. Tapé rasanyanné manis tur akidik masem. Tapé ubi ketahnyané kapanggihin ring pasar-pasar tradisional tur kaanggén sarana upakara.

## Pustaka
Timus

**Jaja timus** inggih punika silih tunggil jaja Bali sané malakar saking keséla. Jaja puniki mawentuk segi patpat tur lantang. Bahan sané kaanggén ngaryanin jaja puniki minakadi keséla, gula bali, miwah gula pasir. Tata cara ngaryanin jaja puniki sané kapertama inggih punika késela kagetep-getep ngantos alit-alit, sasampun kagetep keséla punika kaicalang kulitnyané. Sasampun punika keséla sané sampun nénten madué kulit, kagenahang ring don biu. Ring don biu punika taler kagenahang uyah miwah gula bali. Sasampun kakaput, jaja punika katunu ngantos lebeng tur gula balinyanné cair.

Jaja timus akéh kapanggihin ring pasar-pasar tradisional. Jaja puniki ketahnyané kaanggén ring upakara adat tur dados kaanggén sanganan.

## Pustaka
Ubi Urap

**Jaja ubi urap** inggih punika silih tunggil soroh Jaja Bali sané malakar saking ubi. Bahan sané kaanggén ngaryanin jaja ubi urap minakadi ubi, gula pasir, uyah, miwah nyuh makihkih. Ritatkala makarya jaja ubi urap, ubi kalablab ngantos lebeng. Sadurungnyané, ubi punika kakupas dumun kulitnyané tur kabasuh nganggén yéh. Ubi sané kaanggén urap minakadi ubi kuning miwah ubi pelung. Yéning sampun kabasuh, ubi punika kalablab ngantos lebeng. Ubi sané sampun lebeng lantas kapotong-potong kantos wentuknyané alit. Raris ubi punika, kaisinin nyuh sané sampun makikih. Nyuh sané sampun makikih nika kacampur antuk uyah miwah gula pasir. Rasa manis saking ubi macampur sareng rasa gurih saking nyuh sané sampun makikih tur gula bali sané sampun cair. Nika sané mawinan jaja séla urap rasannyané jaen. Jaja séla urap makéh kaadol ring pasar-pasar tradisional.

## Pustaka
(100004) 1983 VA

**(100004) 1983 VA** inggih punika silih tunggil astéroid ring tata surya. Astéroid puniki pah-pahan saking wawengkon astéroid Apollo, sané nampek saking gumi. Ékséntrisitas orbit astéroid puniki kacatet agengnyané 0.700, amangkinan magnitudo mutlaknyané inggih punika 16,4.
z
## Pangrékaan
Kadi astéroid lianan, astéroid puniki kawentuk saking nebula matahari primordial saking kepahan planetisimal, kucahan nebula surya muda sané nénten ja ageng pisan yéning uahin dados planét.

## Pustaka

### Pranala jaba
* Lis asteroid Apollo - *The International Astronomical Union Minor Planet Center.*
29 Méi

**29 [[Méi]]** inggih punika rahina satus patang dasa sia (149) (ka-150 ring warsa Kabisat) miwah rahina ka-duang dasa sia (29) ring sasih Méi saking Kaléndér Grégorian utawi Kaléndér Julian.

## Paindikan
Paindikan ring tanggal puniki.

## Embas
Ipun sané embas ring tanggal puniki.
* 1983 - I Ketut Sandiyasa, pangawi sastra Bali.

## Seda
Ipun sané seda ring tanggal puniki.

## Piodalan
Piodalan ring tanggal puniki.

----
28 Méi - **29 Méi** - 30 Méi

## Pustaka

### Pranala liyané
*  Kalender Bali Klasik
*  Pewarigaan Kalender Bali
Monkaen Kaenkoon

**Monkaen Kaenkoon** (basa Thai:  มนต์แคน แก่นคูน, embas 20 Juli 1973) inggih punika silih tunggil aktor saking Thailand.

## Pustaka
Abug

**Jaja abug** inggih punika silih tunggil jaja Bali sané kakaryanin saking tepung ketan. Jaja punika ketahnyané mawentuk segi patpat miwah bunter. Bahan sané kaanggén ngaryanin jaja abug minakadi tepung ketan, gula pasir, gula bali, uyah, miwah nyuh. Tata cara ngaryanin jaja abug sané kapertama inggih punika tepung ketan, gula bali, nyuh makihkih, uyah, miwah gula pasir kaaduk dados asiki. Sasampun macampur dados asiki, adonan punika kacampurin sareng yéh sané lebeng tur salanturnyané kaaduk ngantos kalis. Sasampun kalis, adonan punika kagenahang ring cétakan. Salanturnyané adonan punika kakukus ngantos lebeng, sasampun dingin adonan punika kapotong dados alit-alit. Mangda nénten oongan, jaja puniki kajemuh ngantos tuh. Jaja abug ketah kapanggihin ring pasar-pasar tradisional.

## Pustaka
Monumén Bajra Sandhi

**Monumen Bajra Sandhi** utawi **Monumen Perjuangan Rakyat Bali** inggih punika silih tunggil monumen sané ngepranataniang perjuangan krama Bali. Monumen punika magénah ring ajéng Kantor Gubernur Bali ring Denpasar. Monumen punika kéwangun ring warsa 1987, karésmiang olih Présidén Megawati Sukarnoputri pinanggal 14 Juni 2003.

## Pustaka

### Pranala luar
*  informasi Monumen bajra sandhi 
*  silih tunggil sumber suratan puniki